62020TO0024_INF
A Törvényszék elnökhelyettesének 2020. március 3‑i végzése – Junqueras i Vies kontra Parlament
(T‑24/20. R. sz. ügy)
„Ideiglenes intézkedés iránti kérelem – Intézményi jog – A Parlament tagjai – A mandátum megszűnése – Parlamenti mentelmi jog – Ideiglenes intézkedések iránti kérelem – Részleges elfogadhatatlanság – A fumus boni iuris hiánya”
1.
Ideiglenes intézkedés iránti kérelem – Elfogadhatósági feltételek – Az eljáráshoz fűződő érdek – Nemleges igazgatási határozat végrehajtásának felfüggesztése iránti kérelem – Az Európai Parlament által hozott, az egyik tagja mentelmi jogának fenntartása iránti kérelemre vonatkozó határozat hiánya – A kérelmező helyzetének módosítására nem alkalmas felfüggesztés – Az eljáráshoz fűződő érdek hiánya
(EUMSZ 278. cikk)
(lásd: 25., 29., 30. pont)
2.
Ideiglenes intézkedés iránti kérelem – Ideiglenes intézkedések – Az intézmények közötti hatáskörmegosztással összeegyeztethetetlen intézkedések – Valamely intézmény elleni meghagyás iránti kérelem – Elfogadhatatlanság
(EUMSZ 266. cikk)
(lásd: 34. pont)
3.
Ideiglenes intézkedés iránti kérelem – Az ideiglenes intézkedésről határozó bíró hatásköre – Harmadik feleknek címzett meghagyás kibocsátása – Korlátok
(EUMSZ 278. cikk és EUMSZ 279. cikk)
(lásd: 37. pont)
4.
Ideiglenes intézkedés iránti kérelem – A végrehajtás felfüggesztése – Ideiglenes intézkedések – A biztosítás feltételei – Fumus boni juris – Sürgősség – Súlyos és helyrehozhatatlan kár – Kumulatív jelleg – Az ügyben szereplő érdekek összességének mérlegelése – A vizsgálat sorrendje és módja – Az ideiglenes intézkedésről határozó bíró mérlegelési jogköre
(EUMSZ 256. cikk, (1) bekezdés, EUMSZ 278. cikk és EUMSZ 279. cikk; a Törvényszék eljárási szabályzata, 156. cikk, (4) bekezdés)
(lásd: 40–43. pont)
5.
Ideiglenes intézkedés iránti kérelem – A végrehajtás felfüggesztése – Ideiglenes intézkedések – A biztosítás feltételei – Fumus boni juris – Az alapkereset alátámasztására felhozott jogalapok prima facie vizsgálata – Első látásra megalapozatlan jogalapok
(EUMSZ 256. cikk, (1) bekezdés, EUMSZ 278. cikk és EUMSZ 279. cikk; a Törvényszék eljárási szabályzata, 156. cikk)
(lásd: 46., 47., 65., 68., 72., 75., 76. pont)
Tárgy
Az EUMSZ 278. és 279. cikk alapján benyújtott, többek között a Parlament 2020. január 13‑i, a felperes képviselői helyének a 2020. január 3‑tól való megüresedését megállapító határozat végrehajtásának, valamint a felperes parlamenti mentelmi jogának a védelmét célzó sürgős intézkedések iránt 2019. december 20‑án előterjesztett kérelem megtagadása végrehajtásának a felfüggesztése iránti kérelem.
Rendelkező rész
1)
A Törvényszék elnöke az ideiglenes intézkedés iránti kérelmet elutasítja.
2)
A Törvényszék elnöke a költségekről jelenleg nem határoz.